ഓഗസ്റ്റ് ഒമ്ബതു മുതല് സംസ്ഥാനത്ത് കടകള് തുറക്കും: ഏകോപനസമിതി തൃശൂര്: സംസ്ഥാനത്ത് കോവിഡ് നിയന്ത്രണം തുടര്ന്നാലും ഓഗസ്റ്റ് ഒമ്ബതു മുതല് ദിവസവും കടകള് തുറക്കാന് വ്യാപാരി വ്യവസായി ഏകോപന സമിതി സംസ്ഥാന സെക്രട്ടറിയേറ്റ് യോഗം തീരുമാനിച്ചു. വ്യാപാരികള് ആത്മഹത്യയുടെ വക്കിലാണെന്നും സര്ക്കാര് മുമ്ബു നല്കിയ വാഗ്ദാനങ്ങള് പാലിച്ചില്ലെന്നുമാണ് സംഘടനയുടെ വിലയിരുത്തല്. കട തുറക്കുന്നവര്ക്ക് എതിരേ നടപടിയുണ്ടായാല് സംസ്ഥാന പ്രസിഡന്റ് അടക്കം ഭാരവാഹികള് സെക്രട്ടേറിയറ്റിനു മുന്നില് തൊട്ടടുത്ത ദിവസം മുതല് മരണംവരെ നിരാഹാരം കിടക്കും. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം മൈക്രോ കണ്ടൈന്മെന്റ് സോണുകളാക്കുന്നതിനെ അംഗീകരിക്കുമെങ്കിലും ടി.പി.ആര്. അടിസ്ഥാനമാക്കിയുള്ള നടപടികളെ അനുകൂലിക്കില്ലെന്നാണ് നിലപാട്. മുഖ്യമന്ത്രിയുമായി ഏതുസമയത്തും ചര്ച്ചയ്ക്കു തയാറാണ്.മറ്റു മാര്ഗങ്ങളൊന്നുമില്ലാത്തതിനാലാണ് തീരുമാനമെന്നു യോഗത്തില് അധ്യക്ഷത വഹിച്ച സംസ്ഥാന പ്രസിഡന്റ് ടി.നസറുദീന് അറിയിച്ചു. ഇനിയും വ്യാപാരികളെ ആത്മഹത്യയിലേക്ക് തള്ളിവിടാന് കഴിയില്ലെന്ന് വിലയിരുത്തി. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക അടുത്തമാസം രണ്ടു മുതല് ആറുവരെ സെക്രട്ടേറിയറ്റിനു മുന്നില് പ്രതിഷേധസമരം നടത്തും. അഖിലേന്ത്യാ വ്യാപാരദിനമായ ഓഗസ്റ്റ് ഒമ്ബതു മുതല് നടപടികള് ശക്തമാക്കും. വൈസ് പ്രസിഡന്റ് കെ.വി. അബ്ദുള് ഹമീദ്, കുഞ്ഞാവു ഹാജി, രാജു അപ്സര, ദേവസ്യമേച്ചേരി എന്നിവര് അടക്കം 14 ഭാരവാഹികള് പങ്കെടുത്തു.